Godrum

Godrum ƿæs heretoga on Dēnum se ƿeard Ēastenga Cyning.  Mǣrost is he for his bēadƿe ƿiþ Ælfred Cyning Miclan.  His nama on his agnum Dēna gereorde ƿæs Guðrum and æfter his fulluht ƿæs he Æþelstan.  He ricsode on Ēastenglum oþþæt þe he forþferde in 890.

Godrum, þære Denalagu staþolere
In Ælfredes fædres dagum geþrang se Dēnisc Miclu Here eall Miercna land and micel landrīce on Englum.  In sƿlyce yld ƿeax Godrum onmong þæm Dēniscum bregum and ƿeard cyning þe he lǣd þisne here in þæm landum þe man hēt Dēnalagu.  In 874 rās Godrum beadu ƿiþ þæm Ƿestseaxna rīce and his cyning se ƿæs Ælfred.

In 875 fōr se Denisca here fram Hreopedune and Healfdēne fōr mid sumum þam here on Norðanhymbre and nam ƿintersetle be Tinan þære ēa and se here þet land geeode, and oft gehergode on Pehtas and on Strætlæd Ƿealas.  Þan fōr Godrum and Oscytel and Anƿend þā þry ciningas of Hreopedune to Grantan brycge mid mycclum here 7 sæton þær ān gear.  Þy sumera fōr Ælfred Cyning ūt on sæ mid sciphere and gefeaht ƿið vii scip hlesta and heora ān gefeng, and þa oðre geflymde.

Be 876 brōhtede Godrum his here sūþƿeard of Miercna lande þe he meaht gehiersuman þā Ƿestseaxe.  He forma feoht ƿið Ælfred ƿæs on þæm Sūþsǣ rīme. Godrum seglede his here in miclum hæfne and fultumode ƿicing here betƿēox Frome and Trente þāra ēa on Ælfredes rīce.Collingwood, M. A. and Powell, F. Y. Scandinavian Britain (New York: Society for Promoting Christian Knowledge, 1908), p. 94. Asser se stǣrƿritere secgþ þe Godrum geƿonne his forma sæcce ƿiþ Ælfred and he fang þā burg æt Ƿareham þær ƿæs nunnena mynster.

In 877 abrāc Godrum his griþ and his here fōr on Ƿestseaxum and in manigum fēohtum ƿæs Godrum sigefull. Godrum fang Escanceaster and þær sƿār  Ælfred and Godrum griþ, þærbe forlæt Godrum Ƿestseaxna land þe he oferƿinter in Gleaƿceastre.

Cippanhamm
In 878 hine bestæl se here on midne ƿinter ofer tƿelftan niht to Cippanhamme and geridan Ƿest Seaxna land and gesetton and mycel þæs folces ofer sæ adræfdon and þæs oðres þone mæstan dæl hi geridon butan þam cynge Ælfrede litle ƿerede unyðelice æfter ƿudum for and on morfestenum. (For his gȳmelēste hēr ƿæs Ƿulfhere Ƿiltunscīre Ealdorman in 878 berǣd of his scīre.)

Ælfred Cyning lag onmang Sumersætna fennum, and he ƿunede æt Æþelinga Īege hƿīlum he gædrede his þrēat. From sƿylcum fennum ūt fōren Æfredes ƿigan in lytlum ƿerodum ƿiþ þæm Dēnum oððæt ðe he brōhtede eall trēoƿe menn to his miclum fyrde.

Ælfredes sige
On ðere seofeðan ƿucan ofer Ēastron gerād Ælfred Cyning to Ecgbrihtes stane be ēaston Ƿealƿudu and him comon þær ongean Sumorsǣte ealle and Ƿillsæte and Hāmtūnescīr se dæl þe hire beheonan sæ ƿæs and his gefægene ƿæron and he fōr ymb āne niht of þam ƿicum to Æglea and þæs ymb āne niht to Eðandune. Æt Eðandune gefeaht he ƿið ealne here and hine geflymde and him æfter rād oð þet geƿeorc. Þær sæt Ælfred xiiii niht and be niede sealde Godrum Ælfrede Cyninge gislas and mycele aðas þet hi of his rice ƿoldon.

Hēr Godrum sƿār þe he fulƿihte onfōn ƿolde and  hi þæt gelæston.  Ymb iii ƿucan com se cyning Godrum þrittigum sum þara manna þe in þam here ƿeorðuste ƿæron æt Alre 7 þæt is ƿið æðelinga ige. 7 his se cyng onfeng þær æt fulƿihte and his crismlysing ƿæs æt Ƿedmor and he ƿes xii niht mid Ælfrede he hine mycclum and his geferan mid feo ƿeorðe.

Ælfred ƿæs Godrumes bisceopfæder in his fulluht and Godrumes fullut nama ƿæs Æþelstan.

Friþ and cynedōm
By þæm Ƿedmor Foremæl bedælede Ælfred and Godrum eall Engla land andlang Ƿætlingstræte,Davis, R. H. C. From Alfred the Great to Stephen (London, The Hambledon Press: 1991) p. 48.

Godrum ƿæs āþfæst in þissum þing and sēo landgemæro abād for his here. He abēag of Ælfredes landrīce and fōr ēastƿeard and þær ricsode he sƿa Ēastengla Cyning of 879. Þær abād he in his cynedōm oþ his dēaþ in 890.  His Æftergenga on Ēastenglarīce ƿæs Eohric.

Sēo Sanctes Neodes Bōc secgaþ þe Godrumes byrgen ƿæs æt Headleage and man hycgþ þe þes stede is Headleage on Sūþfolce.

 Ūtƿearda hlencas 



Frūman

Flocc:Ēastengla Cyningas
Flocc:Wīcinga Ieldu